Dobja fel ételeit rázással • Praktikák • Konyha • Reader's Digest
Főoldal » Hasznos ismeretek » Konyha » Praktikák » Dobja fel ételeit rázással
Kis gyakorlással ön is képes lehet arra, amit eddig még csak a japán étterem szamuráj szakácsától próbált ellesni
A dobva-rázva sütés kiváló módszer ízletes, egészséges ételek percek alatti elkészítésére. Segíti a tápanyagok megőrzését (ráadásul a friss zöldségek ropogósabbak maradnak).
Íme, a sikeres dobva-rázva sütés fortélyai:
• Állítsa össze ételeit ázsiai módra: bánjon csínján a hússal, bőkezűen a zöldséggel.
• Ha új vokot (egyesek úgy írják: wok) használ, avassa be. Ez egyenletesebbé teszi a hőelosztást. Közepes lángon forrósítsa néhány percig az edényt, majd csorgasson bele pár csepp olajat, és folyassa körbe, hogy egyenletesen bevonja a felületet. Vegye le a lángról, s ha kihűlt, papírtörlővel itassa fel az olajat.
• A rozsdamentes vokot nagy lángon egészen forrósítsa fel. Éppen csak annyi olajat csorgasson bele, hogy bevonja a felületet. Fontos: minél vastagabb falú a vok, annál jobban tartja a hőt, és annál gyorsabban készül el az étel.
• Adagokban dobva-rázva süsse a hozzávalókat, hogy a vok forró maradjon, először a húst vagy halat készítse el. A megsütött anyagokat tányéron tegye félre.
• Csorgasson a serpenyőbe még egy kis olajat, és dobva-rázva süsse meg a zöldséget. Kezdje a keményebbekkel, például bébikukoricával és sárgarépával, azután adja hozzá a babot és paprikát. A végére hagyja a puhább alkotórészeket, például a gombát és a levélzöldséget.
• Tegye vissza a húst a vokba, adja hozzá az esetleges mártásokat, olajos magvakat vagy tésztafélét, és kevergesse, amíg át nem forrósodik. Jó étvágyat!